کلپنا سروج

کلپنا سروج ایک بھارتی کاروباری خاتون ہیں۔ ان کی پیدائش روپڑکھیڑا، مہاراشٹر، بھارت میں ہوئی۔ وہ ممبئی میں کمانی ٹیوبز کی صدرنشین ہیں۔

چونکہ وہ انتہائی غربت سے رئیسی کی بلندی پر آئیں ہیں، اس لیے انہیں حقیقی سلم ڈاگ ملینیر کہا جاتا ہے۔ وہ خستہ حال کمانی ٹیوبز کمپنی کے اثاثہ جات خریدکر کمپنی کو منافع کی منزل سے دوبارہ روشناس کیا۔

ابتدائی زندگی 
کلپنا سروج کی پیدائش ایک دلت خاندان میں ہوئی۔ ان کا بیاہ 12 سال کی عمر میں ہوا اور وہ ممبئی کی ایک جھگی میں اپنے شوہر کے خاندان کے ساتھ رہتی تھی۔ اپنے شوہر کے خاندان کے ہاتھوں جسمانی اذیتیں جھیلنے کے بعد انہیں ان کے والد نے نجات دلائی۔ شوہر سے علیحدگی ہوئی اور اپنے گاؤں پہنچ کر والدین کے ساتھ رہنے لگیں۔ جب دیہاتیوں نے مقاطعہ کیا، تب خودکشی کی بھی کوشش کی۔ 16 سال کی عمر میں وہ ممبئی دوبارہ لوٹ آئی تاکہ چچا کے ساتھ رہ سکے۔ اپنے خاندان کی کفالت کے لیے وہ ایک کپڑے کی فیکٹری میں کام کرنے لگی۔ درج فہرست طبقات کے لیے حکومت کی قرضوں کی اسکیم کے تحت وہ خیاطی کا کاروبار اور برتنوں کی دکان قائم کرنے میں کامیاب ہوئی۔

کاروباری پیش رفت 
کلپنا سروج نے کے ایس فلم پروڈکشن قائم کیا اور پہلی فلم کو انگریزی، تیلگو اور ہندی زبانوں میں ڈب کروایا۔ خیرلانجی مووی کو دلیپ مہاسکے، جیوتی ریڈی اور منان گورے نے کلپنا سروج کے پرچم تلے بنایا۔

وہ کامیاب ریئیل اسٹیٹ کاروبار قائم کر چکی ہیں اور اپنے روابط اور کاروباری صلاحیتوں کے لیے جانی جاتی ہیں۔ وہ کمانی ٹیوبز کی بورڈ کا حصہ تھی جب یہ کمپنی 2001ء میں تحلیل ہوئی۔ کمپنی کی باگ ڈور سنبھالنے کے بعد اس نے کی بازتشکیل کر کے دوبارہ منافع بخش بنایا۔

کلپنا کے خود کے دعوے کے مطابق، شخصی اثاثہ جات کی مالیت $112 ملین ہے۔

انعامات و اعزازات 
کلپنا سروج کو تجارت و صنعت کے شعبے پیش رفت کے لیے 2013ء میں پدم شری اعزاز سے نوازا گیا۔

انہیں بھارتیہ مہیلا بینک کے بورڈ آف ڈائریکٹرز میں شامل کیا گیا۔ یہ بینک بنیادی طور پر خواتین کے لیے حکومت ہند کی جانب سے قائم کیا گیا۔

حوالہ جات

بیرونی روابط 
 سرکاری ویب سائٹ
 کلپنا سروج سے جڑی ترغیبی کہانیاں بہ زبان تیلگو

اکیسویں صدی کی بھارتی خواتین کاروباری شخصیات
اکیسویں صدی کی بھارتی کاروباری شخصیات
بقید حیات شخصیات
بیسویں صدی کی بھارتی خواتین کاروباری شخصیات
بیسویں صدی کی بھارتی کاروباری شخصیات
بیسویں صدی کے بودھ
بھارتی بدھ شخصیات
بھارتی بینکار
دلت خواتین
غیر منقولہ جائیداد
مہاراشٹر کی خواتین کاروباری شخصیات
ممبئی کی کاروباری شخصیات
اکیسویں صدی کی بدھ شخصیات
ویکی ڈیٹا سے مطابقت رکھنے والی مختصر تفصیل
ناری شکتی پرسکار فاتحین